METK nõuandeteenistus

Mahemesinduse õppereis
2022-11-03 - 2022-11-04 | Muu, Eesti
Mahepõllumajanduse Koostöökogu korraldab koostöös MTÜ-ga Eesti Mahemesinikud 3.-4. novembril 2022 mahemesinduse õppereisi. Õppereisi käigus külastatakse mesilaid, toimuvad loengud, grupitöö ja arutelud. Toimumiskohaks on Lääne- ja Pärnumaal asuvad mesilad (Mesikuma OÜ, Aasa Mesi OÜ) ja Altmõisa Külalistemaja. Osa võtma oodatakse maheettevõtteid, kes soovivad end teiste kogemuste abil koolitada ja on valmis ise oma kogemusi jagama.

Õppereisil osalemiseks palun registreeruda hiljemalt 18. oktoobriks e-maili maheteave@gmail.com teel.
Osalejate arv on piiratud, registreerimine lõpetatakse kohtade täitumisel enne tähtaega.
Täpse päevakava ja kokkusaamiskoha saadame registreerunud osalejatele hiljemalt üks nädal enne õppereisi.
Osalemine on tasuta.
Lisainfo: Merit Mikk 5039802, maheteave@gmail.com
Õppereis toimub MAK 2014-2020 meetme „Teadmussiirde programm põllumajanduse, toidu ja maamajanduse tegevusvaldkonnas“ mahemajanduse valdkonna raames, toetab Euroopa Liit.
